เรื่องร้องเรียน: ซอยเพชรเกษม 39 ช่วงเช้า และช่วงเย็น จะมีมอเตอร์ไซค์ ไม่ว่าจะเป็นวินมอเตอร์ไซค์ เจ้าหน้าที่โรงพยาบาลมิตรประชา และอื่นๆ จะขับขึ้นฟุตบาท มุ่งหน้าไปที่ซีคอนบางแค หรือบางครั้ง จะขับเลียบถนนใหญ่ไปเลย ซึ่งเป็นอันตรายต่อคนเดินเท้า หรือรถที่ขับมาตามปกติมากครับ รบกวนมาตรวจสอบ และปรับให้หนักด้วยครับ
การดำเนินการของเจ้าหน้าที่: กรณีการจอดรถกีดขวางทางสัญจรขอเรียนชี้แจง ดังนี้ 1. จัดเจ้าหน้าที่เทศกิจออกตรวจตรากวดขันรถจอดหรือขับขี่บนทางเท้าและตั้งจุดจับปรับรถจอดบนทางเท้า  2. รณรงค์ประชาสัมพันธ์กวดขันรถจอดหรือขับขี่บนทางเท้าอย่างต่อเนื่อง  3. ถ้าพบการกระทำความผิดจะนำรถของกลางมาเก็บไว้ที่สำนักงานเขตเพื่อรอการเปรียบเทียบปรับและบันทึกผลการกระทำความผิด ถ้าพบว่าฝ่าฝืนอีกจะลงโทษในอัตราสูงต่อไป 4. มีหนังสือแจ้งผู้ครอบครองมาให้ข้อเท็จจริงผู้ขับขี่ที่ฝ่าฝืนเพื่อดำเนินการตามกฎหมายต่อไป  ทั้งนี้ ขอขอบคุณมากที่ได้แจ้ง/แนวทางการแก้ไขหรือข้อคิดเห็นที่เป็นประโยชน์ต่อทางราชการต่อไป
ความเห็นของผู้แจ้ง: เจ้าหน้าที่มาวันอาทิตย์ เวลานี้ไม่มีประโยชน์อะไรครับ ลองมาวันที่คนกำลังเดินทางไปทำงานหรือไปขึ้นรถไฟฟ้าตอนเช้าๆ หรือตอนคนเลิกงานดูสิครับ   ตอนเช้าคนขี่มอเตอร์ไซค์ขึ้นฟุตบาทไปทางซีคอน ตอนเย็นวินมอเตอร์ไซค์ ไรเดอร์ เด็กแว้น ขึ้นฟุตบาทกันสนุกไม่สนใจอะไรเลย ลองมาตอนเวลาที่เกิดเหตุการณ์จริงน่าจะดีกว่าการไปถ่ายรูปวันและเวลาที่เกิดขึ้นได้ยากมากหรือไม่สามารถเกิดขึ้นได้เลยจะรู้สึกดีกว่านี้เยอะครับ
พื้นที่: แขวงบางหว้า เขตภาษีเจริญ กรุงเทพมหานคร